РЕПУБЛИКА БЪЛГАРИЯ

Министерство на културата
З А П О В Е Д 

№ РД 09-…………../…………… 2020 г.

На основание чл. 13д, ал. 1 и ал. 2, т. 1 от Закона за професионалното образование и обучение, при спазване изискванията на чл. 66, ал. 1 и 2 от Административно-процесуалния кодекс и във връзка с осигуряването на обучението по учебен предмет,

У Т В Ъ Р Ж Д А В А М

Учебна програма за отраслова професионална подготовка по учебен предмет актьорство за куклен театър – теория за професия: код 212070 „Актьор”, специалност: код 2120703 „Куклен театър” от професионално направление: код 212 „Музикални и сценични изкуства”.

Учебната програма влиза в сила от учебната 2020/2021 година.

БОИЛ БАНОВ
Министър на културата

Приложение

МИНИСТЕРСТВО НА КУЛТУРАТА
УЧЕБНА ПРОГРАМА

за отраслова професионална подготовка 

по 

АКТЬОРСТВО ЗА КУКЛЕН ТЕАТЪР
теория
Утвърдена със Заповед № РД 09-………../……………2020 г.

ПРОФЕСИОНАЛНО НАПРАВЛЕНИЕ:
код 212 „Музикални и сценични изкуства”

ПРОФЕСИЯ:
код 212070 „Актьор”

СПЕЦИАЛНОСТ:
код 2120703 „Куклен театър”

София, 2020 г.
І. ОБЩО ПРЕДСТАВЯНЕ НА УЧЕБНАТА ПРОГРАМА
Учебната програма e предназначена за специалност код 2120703 „Куклен театър” от професия код 212070 „Актьор” от професионално направление код 212 „Музикални и сценични изкуства” за професионално образование с придобиване на трета степен на професионална квалификация, дневна форма на обучение с прием след завършен седми клас. 
Обучението по актьорство за куклен театър – теория дава възможност на учениците да се запознаят със същността на кукленото изкуство, с теорията и терминологията, с неговата история, с основните методи  и упражнения за подготовка на актьора за куклен театър, въвежда ги в спецификата на кукловодната артистична техника, включваща основните етапи за овладяване на куклата, сценичното действие с нея; запознава ги с основните видове и системи кукли. Практико-приложният характер на дисциплината разкрива възможности за приложение на овладените знания и умения в практическите задачи, упражнения и в представянето на различни етапи от обучението пред публика.

Учебното съдържание е подбрано в съответствие с поставените цели и осъществява междупредметна връзка с учебните предмети от специфичната професионална подготовка за специалността: художествено словo и техника на говора; от учебната практика - актьорство за куклен театър – практика, актьорство за драматичен театър, сценично движение, танци и пантамома; от отрасловата професионална подготовка: вокална подготовка, история на театъра, театрален грим и перуки и драматургичен анализ, както и с някои учебни предмети от общообразователната подготовка.

Темите са представени в тяхната методична последователност, пълнота и логическа връзка, а за интензифициране на процеса на обучение ще бъдат съпроводени с практически упражнения, в които теоретичните знания ще помогнат за овладяване на конкретни практически умения и компетентности. За тази цел се препоръчва часовете по актьорство за куклен театър да се провеждат в специализирани зали – учебни сцени, с възможност за използване на кукли, декори, озвучителна и осветителна техника и възможност за пълно затъмнение.
Обучението на учениците по актьорство за куклен театър е начален етап в тяхното професионално развитие и поставя основите на актьорската професия и по-нататъшното ѝ успешно усвояване във вузовете по изкуствата и в професионална работна среда. За да успеят да се реализират творчески, те трябва да продължат своята квалификация, надграждайки придобитите знания, умения и компетентности.

ІІ. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ
Обучението по предмета има за цел учениците да придобият базови знания, включващи: основи на теорията и терминологията, история на кукления театър, основни съвременни методи и упражнения за подготовка на актьора за сценична изява пред публика, работата върху артистичната и кукловодно-артистична техника (създаването на зрими въображаеми обекти, среда и обстоятелства); основните етапи за овладяване на куклата, провеждане на сценично действие с нея; запознаване с основните видове кукли според източника на светлина, с куклената миниатюра, с някои от основните видове и системи кукли, с подготовката на роля и с етапите на създаване на театрален продукт.

За постигане на основната цел на обучението е необходимо изпълнението на следните подцели:
· разбиране на теоретичните аспекти и тяхната връзка с практическите умения и компетенции;

· придобиване на знания за  историята, съвременното състояние и посоките на развитие на кукления театър като сценично изкуство;

· обстойно познаване моментното състояние на психо- физическия апарат и осъзнаване необходимостта от ежедневен актьорски тренинг за развитие и усъвършенстване на природните качества и умения в необходимата насока;

· запознаване с артистичната и кукловодно- артистичната техника: работа с въображаеми обекти, среда и обстоятелства и усвояване на етапите за овладяване на куклата, оживяване, провеждане на сценично действие с нея (внушавайки живот);

· запознаване с някои видове куклен театър според източника на светлина, овладяване на изразните средства от тези видове театър, работа върху етюд и миниатюра;

· изучаване и овладяване на някои от основните видове и системи кукли. Запознаване с механизмите за тяхното управление и контрол, изучаване на материала и формата и заложените в тях образни внушения;

· запознаване с творческия процес и с подготовката за сценична изява;

· търсене на вярно образно решение на сценичния персонаж с кукла, внушавайки живот и на сценичния персонаж в „жив план”;

· развиване на професионално- личностни качества, необходими за успешна реализация в реална работна среда, умение за работа в екип, спазвайки правилата на актьорската етика и дисциплина, с проявени воля, упоритост и активност в работния процес;

· възпитание на творческо самочувствие, изразително сценично присъствие, естетически вкус и общо художествена театрална култура;
ІІІ. РАЗПРЕДЕЛЕНИЕ НА УЧЕБНОТО ВРЕМЕ
Общият брой учебни часове по учебния предмет актьорство за куклен театър – теория е 346 часа, които се разпределят по класове в зависимост от типовия учебен план, по който се осъществява обучението.

	36/2
	                 72

	                 58


ІV. УЧЕБНО СЪДЪРЖАНИЕ
Структурирането на учебното съдържание е по раздели и теми. За всеки раздел в програмата са записани минимален брой часове и теми. Учителят конкретизира броя на учебните часове за всяка тема в съответствие с посочените за раздела. Учителят разпределя броя на часовете, предвидени по учебния план и по учебната програма в годишното си разпределение.
За постигане целите на обучението, учителят разпределя учебните часове за нови знания, упражнения и контрол.

                                          ПЪРВИ ГИМНАЗИАЛЕН ЕТАП 


                                                               VIII КЛАС

	№ по ред
	Наименование на теми и раздели
	Брой часове

	1.
	Първа среща с кукленото изкуство – VІІІ клас
	72

	1.1.
	Основи на теорията и терминологията в кукления театър.
	

	1.2.
	Увод в историята на кукления театър.
	

	1.3.
	Основни съвременни методи и упражнения за подготовка на актьора за изява пред публика.
	

	
	Установяване на изходно ниво
	


Раздел 1. ПЪРВА СРЕЩА С КУКЛЕНОТО ИЗКУСТВО
1.1. Основи на теорията и терминологията в кукления театър
Цели: Определяне на естетическата същност на кукленото изкуство, неговите родови белези и видове граници. Сравнение на кукления театър с останалите изкуства. Разглеждане на видовете куклен театър според функциите, които изпълнява в обществен смисъл. Класифициране на кукления театър според вида на използваните кукли. Определяне на понятията: „кукла”, „кукленост”, „условност”, „метафора”, „алегория”, „символ”. Сравнение между детска игра, изкуство и куклен театър – предел на условност и символичносст. Изследване на връзката между човек и кукла – (биомеханика на куклата).

1.2. Увод в историята на кукления театър
Цели: Придобиване на базови знания за възникването и развитието на кукления театър в източните страни, в арабските страни, в страните от близкия Изток и през Античността – в Гърция и Рим. Проследяване на неговото развитие през Средновековието от традиционните религиозни представления до „комедия дел арте”. Запознаване с някои от по-популярните куклени герои. Проследяване  на неговото развитие през ХХ и началото на ХХІ век. Запознаване с възникването, развитието и постиженията на българския професионален куклен театър.
1.3. Основни съвременни методи и упражнения за подготовка на актьора за изява пред публика
Цели: Определяне на понятията „външна и вътрешна артистична техника”, „двигателна култура на актьора” и „култура на речта”. Разбор на движенията в живота и на сцената. Анализ на волевите действия: дейност, действие, движение. Разглеждане на някои проблеми в психо-физиката на кукления актьор: правилното разпределяне на физическата и психическа енергия, овладяването на мускулната освободеност и напрежението, сценичното внимание, развиването на творческите зрителни и слухови  възприятия, тренирането на паметта, образното мислене и творческо въображение, както и начинът на мислене от реално-натуралистичен към абстрактно-метафоричен. Определяне на понятията „вяра и наивност” и „магическо ако”.

Установяване на изходно ниво – VІІІ клас

Установяване на изходното ниво на учениците става след задължително текущо изпитване – контролен урок с устно или писмено изпълнение на теоретична задача от раздел „Основи на актьорството за куклен театър” и изпълнение на практическа задача – кратки етюди – упражнения, трениращи образното мислене, въображение и памет.

Критериите за оценяване на теоретичната задача са: систематизираните знания, които ученикът може да изложи устно или писмено, демонстрирайки разбиране на теоретичните аспекти и тяхната връзка с практическите професионални умения и компетенции.

Критериите за оценяване на практическите задачи са умението на ученика да превърне техническото изпълнение на тези задачи от механично в творческо, активността и отговорността, която има към работния процес и коректното анализиране на постигнатите резултати.


Раздел 2. АРТИСТИЧНА И КУКЛОВОДНО- АРТИСТИЧНА ТЕХНИКА 
                                                            IX КЛАС
	№ по ред
	Наименование на теми и раздели
	Брой часове

	2.
	Артистична и кукловодно-артистична техника – ІХ клас
	72

	2.1.
	Създаване на зрими въображаеми обекти, среда и обстоятелства.
	

	2.2.
	Видове театрални кукли, според начина на водене. Ръката като кукла. Неутрална маска и тяло като кукла. Импровизирани кукли.
	

	2.3.
	Основни етапи за овладяване на куклата. Оживяване.
	

	2.4.
	Сценично действие с кукла. Етюд.
	

	
	Установяване на изходно ниво
	


2.1. Създаване на зрими въображаеми обекти, среда и обстоятелства
Цели: Изследване на физическото действие като линия, използване на изразни похвати и техники, правещи невидимите обекти – видими, а въображаемия свят – реален; прецизиране на техниката на безпредметните действия чрез натрупване на препятствия; увличане (въвличане) в обекта на действие; предизвикване на реални усещания – такива, каквито биха се появили при реален дразнител; подготовка за етюди с ръце, маски и предмети, лишени от тяхната утилитарна функция.

2.2. Видове театрални кукли, според начина на водене. Ръката като кукла. Неутрална маска и тяло като кукла. Импровизирани кукли.
Цели: Изучаване на изразните възможности на ръката като кукла. Познаване на елементите и функциите на театралната маска като символ и сценичен знак и вариантите на нейното развитие през различни периоди на човешката цивилизация. Изучаване на изразните възможности на предмета като кукла.
2.3. Основни етапи за овладяване на куклата. Оживяване.
Цели: Изследване на визуалната информация, заложена в куклата (ръка, маска, предмет), потенциалните и изобразителните ѝ възможности, откриване заложения в нея тип на образа.Овладяване на динамичните ѝ възможности и движението ѝ в сценичното пространство (изучаване на средата, отношение към средата, натоварване на средата с динамични възможности). 

2.4. Сценично действие с кукла. Куклен етюд
Цели: Запознаване с видовете сценично действие с кукла, определяне на елементите, съставляващи сценичното действие (мотиви, обстоятелства, цел, задача, приспособления) и елементите, съставляващи сценичната задача (действия и цел). Разглеждане на изискванията към кукления етюд (сюжет, композиция, сценично действие, обстоятелства, общуване, взаимодействие с обкръжаващата среда). Самостоятелно измисляне и представяне на куклени етюди (с ръце, предмети, маски и импровизирани кукли), насочвайки мисълта от линейната логика към парадоксалност и неочакваност.

Установяване на изходно ниво – ІХ клас

Установяването на изходното ниво на учениците става след задължително текущо изпитване – контролен урок с устно или писмено изпълнение на теоретична задача от раздел „Кукловодна артистична техника – 1 част” и изпълнение на практическа задача – представяне на самостоятелни или групови етюди (с ръце, предмети, маски), предварително измислени и подготвени от учениците с подходяща звуково-говорна партитура на образите или музикално оформление, допълнително въздействащо на слуховите възприятия.

Критериите за оценяване на теоретичната задача са проявено умение за устно или писмено изразяване на мисълта и разбиране на проблематиката, проявяване на лично мнение и позиция. Критериите за оценяване на практическата задача са: проявено умение да се проведе логическа последователна външна линия на физическите действия, линия на логиката (в парадоксалната стилистика на кукленото изкуство) и последователна линия на чувствата; умело съчетаване на живата човешка звукова партитура на персонажите с неживата природа на куклата, умело провеждане на сценично действие.

Раздел 3.  АРТИСТИЧНА И КУКЛОВОДНО- АРТИСТИЧНА ТЕХНИКА 
                                                               X КЛАС

	№ по ред
	Наименование на теми и раздели
	Брой часове

	3.
	Артистична и кукловодно- артистична техника – Х клас
	72

	3.1.
	Видове кукли според източника на светлина. Кукли сенки, кукли за ултравиолет, кукли за “черна камера” (шварцови).
	

	3.2.
	Куклена миниатюра.
	

	3.3.
	Видове театрални кукли, според начина на водене. Ръкавична кукла за параван ( Петрушка).
	

	
	Установяване на изходно ниво
	


3.1. Видове кукли според източника на светлина. Кукли сенки, кукли за ултравиолет, кукли за “черна камера” (шварцови).
Цели: Запознаване с основните видове кукли, според източника на светлина с техническите средства, необходими за тези видове театър (източници на светлина, озвучителна техника и т.н.), с изискванията към сценичното пространство (облекло за актьорите, „черна кутия”, възможност за пълно затъмнение), както и с другите приспособления за тези видове театър (екрани, материал или материя, светеща на ултравиолетова светлина, ограничители за прожекторите и т.н.). Овладяване на изразните възможности на куклите от театъра на сенки (силуети, проекции и др.), ултравиолетовия и „шварцов” куклен театър. Изучаване езика на материала и формата за тези видове театър и възможностите за образни внушения.
3.2. Куклена миниатюра
Цели: Запознаване с основното изискване към куклената миниатюра – лаконизъм и асоциативност на сценичното действие; стилизация на жестовете, условност на формата и съдържанието, алегоричност на образите и образните внушения; самостоятелно измисляне и представяне на куклена миниатюра (използвайки сенки, кукли за ултравиолет, кукли за черна камера („шварцови” кукли).


3.3. Видове театрални кукли, според начина на водене. Ръкавична кукла за параван (петрушка).
Цели: Изсладване на потенциалните възможности на куклата- изобразителни и динамични. Започнаване с динамичните възможности (стойка, поглед, жест) и движенията ѝ в сценичното пространство. Локомоторни движения и превръщането им в прости физически действия. Осмисляне на изразните възможности на куклата и превръщането им в изразни средства и оживяване.

Установяване на изходно ниво – Х клас

Установяването на изходното ниво на учениците става след задължително текущо изпитване – контролен урок с устно или писмено изпълнение на теоретична задача от разделите „Основи на актьорството за куклен театър”, „Артистична и кукловодно-артистична техника” и изпълнение на практически задачи пред публика, включващи куклена или актьорска импровизация от същите раздели, самостоятелно измислени и отрепетирани индивидуални или групови куклени етюди (с ръце, предмети, маски, ръкавични кукли) и куклени миниатюри (със сенки, ултравиолет или „шварцово осветление”).

Критериите за оценяване на учениците за теоретичната задача са: проявено умение за устно или писмено изразяване, познаване и владеене на терминологията, разбиране на теоретичните аспекти и тяхната връзка с практическите умения. Критериите за оценяване на практическите задачи са: демонстрация на такива качества и умения, които позволяват да се предаде всяка мисъл и чувство на тялото и най-вече на ръцете, съгласувайки техните движения с движенията на куклата; проявената способност за откриване, разпознаване и запаметяване на най-изразителните детайли в движението и поведението на куклата– начина, по който оживява: мисли, оценява, реагира, действа; демонстрация на добра пространствена ориентация, изразителност в групировките и мизансцените, овладени навици и механизми за партниране, творчество и художествен усет.
                                   ВТОРИ ГИМНАЗИАЛЕН ЕТАП

                                                                 ХІ КЛАС

4.1. Основни системи кукли. Механизми за тяхното управление и контрол. Мека кукла. Кукла за маса. Кукла явайка. Кукла марионетка с твърд водач.
Цели: Разпознаване на основния белег, определящ куклената система – повторяемостта на основни технически параметри за управление и контрол. Запознаване със специфичните изисквания към сценичното пространство и натоварването му с действени възможности. Овладяване на характерните за системата изразни възможности. Изучаване езика на формата и заложеното в нея образно внушение. Изследване „съществуването” на куклата в характерното за системата сценично пространство. Развиване на способност за откриване, разпознаване и запаметяване на най-изразителните детайли в движенията и поведението на куклата, съобразено със системата и механизма за нейното управление. Намиране на вътрешна и външна характерност.
4.2. Творчески процес и подготовка за изява
Цели: Разбиране на основните изисквания към куклената драматургична основа (съобразяване със специфичния език на куклата, правещ присъствието ѝ наистина необходимо; сгъстеност, динамичност и яркост на събитийния сюжет; бързо променящо се действие и кратък, ясен, действен диалог, наситен с възможности за образни внушения; ярки драматургични образи с кукла и в „жив план” и т.н.). Оценяване на ролята на режисьорския замисъл (като творческо организиращо начало, довеждащо до цялост и хармония всички компоненти на спектакъла), сценографското решение (определящо цялостното визуално-образно въздействие и усещане за материала – колорит, форма, образност) и сценичната функция на музиката и хореографията (тяхната роля за организиране и осмисляне на движенията на сценичния образ – с кукла и в „жив план” – вътрешни и външни). Създаване на вярна оценка за отговорността на актьора в кукления спектакъл като автор на сценичния образ с кула и в „жив план” и изпълнител на идейно-художествения замисъл на произведението.

Установяване на изходно ниво – ХІ клас

Установяването на изходното ниво на учениците става след задължително текущо изпитване – контролен урок с устно или писмено изпълнение на теоретична задача: тема от раздела и описание на самостоятелно измислена и структурирана идея за куклена миниатюра, идея за визуално образното решение (избор на вид или система кукли, които могат да доведат най-ефективно посланието към зрителите и идея за режисьорското решение. 

Критериите за оценяване на теоретичната задача са: проявено умение за устно или писмено изразяване на мислите и адекватно формулиране на идеите. 

Критериите за оценяване на практическата задача са: добре овладени възможности на куклите от изучените видове и системи. Откриване, разпознаване и запаметяване на най-изразителните детайли в движението и поведението на куклата– начина, по който оживява: мисли, оценява, реагира, действа, умело съчетаване на живото слово с неживата природа на куклата, проявени творчество и художествен усет.

5.1. Популярни системи кукли, водени от един или повече актьори. Кукла със задно водене. Кукла маняйка. Кукла марионетка на конци. Импровизирани кукли. Характерна маска.


Цели: Изсладване на потенциалните възможности на куклата- изобразителни и динамични. Запознаване с движенията ѝ в сценичното пространство. Осмисляне на изразните възможности на куклата и превръщането им в изразни средства и оживяване. Развитие на уменията на актьора, да се разполага най- целесъобразно и изразително в сценичното пространство, в зависимост от смисъла на ставащите събития. Конкретизиране на действието, съобразено с характера. Съчетаване на живото слово с неживата природа на куклата. Изграждане на умения за работа в група.
5.2. Сценичен персонаж с кукла и в „жив план”

Цели: Придобиване на базови умения за самостоятелна подготовка за сценична изява пред публика. Познаване на обекта на кукленото изкуство (човекът и неговата среда), специфичното в кукления сценичен образ, изграден като синтез от участието на знаковите системи на дизайна (куклата) и актьорското изкуство (реч, движение, живо сценично присъствие или отсъствие на сцената); познаване на различните начини и комбинации на представяне на сценичния образ в зависимост от вида кукла: актьор и кукла (като дизайнерско решение), актьор и предмет (обикновено част от бита), актьор и материя (плат, хартия, пластмаса), актьор и  сянка, актьор и дигитален образ и т.н.; познаване на начините за разучаване на ролята в сценични условия: репетиции на сцена; изследване на заложения в куклата тип на образа чрез малки сценични задачи – етюди; овладяване на потенциалните възможности на сценичната среда (декори, осветление, сценични ефекти), откриване на гласово-говорната характеристика на сценичния персонаж с кукла, съответстваща най-точно и на неговата визия, характера, неговия емоционален свят; разработване на звуково-словесна партитура в характерност (слово-жест, слово-движение, слово-действие); създаване на предпоставки за пълноценен репетиционен процес.

5.3. Представление с публика

Цели: Създаване на високо ниво на отговорност при сценична изява пред публика; адекватно преценяване на всяка сценична ситуация от позиция на актьор и роля; активно взаимодействие с партньорите – актьори, кукли, зрители, подбор на изразните средства спрямо естетическите възприятия на зрителите, съобразяване с различните сценични условия; проверка на комуникативната верига: „създател – художествено произведение – възприемател”; използване на реакциите на зрителите като допълнителна творческа провокация или корекция на изпълнението; репетиции за поддържане на формата и първоначалния замисъл; използване на актьорски импровизации, откриване на нови приспособления и акценти; реална преценка и анализ на постигнатите резултати.

Установяване на изходно ниво – ХІІ клас

Установяването на изходното ниво на учениците става след задължително текущо изпитване – контролен урок с устно или писмено изпълнение на теоретична задача от раздела „Подготовка на роля и изява пред публика” ХІ и ХІІ клас и изпълнение на практическа задача, представяне на етюд, миниатюра или откъс от сценично произведение, акцентирайки върху една черта от „характера на персонажа с кукла или в „жив план”, окрупнявайки и хиперболизирайки типичното в него чрез условност и стилизация на позата, жестовете, движенията, поведението, действията и т.н. 

Критериите за оценяване на теоретичната задача са: проявено умение за устно или писмено изразяване, познаване и владеене на терминологията, разбиране на теоретичните аспекти и тяхната връзка с практическите умения. 

Критериите за оценяване на практическата задача са проявени базови умения за  представяне на персонажа чрез овладяното куклено-театрално мислене, въображение и фантазия; адекватно използване на изразните възможности на куклата, превръщайки ги в приспособления на физическите действия и изразените чрез тях движения – вътрешни и външни.

V. ОЧАКВАНИ РЕЗУЛТАТИ ОТ ОБУЧЕНИЕТО

В края на учебния период учениците трябва да имат базови знания за: основите на теорията и терминологията в кукления театър, неговата история, основните съвременни методи и упражнения за подготовка на актьора, основните етапи за овладяване на куклата и провеждане на сценично действие с нея, изискванията към кукления етюд, видовете кукли според източника на светлина, изискванията към куклената миниатюра, някои от основните системи кукли и механизмите за тяхното управление и контрол, творческия процес и етапите на създаване на театрален продукт, изискванията към сценичния персонаж с кукла и в „жив план” и към изявата пред публика.

В практическите задачи след първия етап на обучение учениците трябва да умеят: да комуникират на театрален език; да използват адекватно театралната терминология; да демонстрират в практически задачи знанията си; да превръщат техническото изпълнение на тези задачи от механично в творческо; да изучават потенциалните възможности на куклата (ръка, маска, предмет, импровизирана кукла, ръкавична кукла), откривайки единствения за нея заложен тип на образа (характер, пластическа деформация, условност, степен на обобщеност); да овладяват динамичните възможности на тази кукла (стойка, поглед, жест), движението ѝ в сценичното пространство (натоварване на средата с динамични възможности); да „оживят” куклата чрез сценично действие; да създадат логическа, последователна външна линия на физическите действия, линия на логиката (в парадоксалната стилистика на кукленото изкуство) и последователност на чувствата; да съчетават живото слово (звук) с неживата природа на куклата; да структурират самостоятелно етюд по зададена тема; да измислят и изиграят куклена миниатюра с една от основните видове кукли според източника на светлина (сенки или проекции, кукли за UV-осветление, спазвайки основните изисквания към нея – лаконизъм и асоциативност на сценичното действие, стилизация на жестовете, условност на формата и съдържанието, алегоричност на образите и образните внушения.

След втория етап на обучение учениците трябва да имат базови умения за работа върху драматургична основа (драматизация на приказка, сценарий или сценична адаптация); да изиграят етюд на литературна основа или откъс от сценично произведение, използвайки една или няколко от изучените системи кукли; да представят етап от работа върху художествен образ с кукла, внушавайки живот, като акцентират върху една черта от неговия характер, като окрупнят и хиперболизират типичното в него чрез стилизация на позата, жестовете и движенията, използвайки метафората като главно изразно средство на посланието; да съобразят актьорското си изпълнение в „жив план” със сценичното поведение и действие на куклата; да съобразяват изпълнението си със закономерностите и логиката на конкретната форма и жанр куклено изкуство.

В изявите си пред публика, учениците трябва да имат силно актьорско присъствие, да проявяват добро партньорство и майсторство при боравене с различни аспекти на ролята. За тази цел трябва да развиват своето асоциативно мислене, фантазия и такова въображение, което тръгва от куклата и се оставя да бъде водено от нея. Необходимо е да работят с „вяра и наивност”, да владеят средствата на условността, метафората, символа, да умеят да обобщават и типизират и най-важното – да внушават образи чрез действието с куклата-образ.

